René Cassin

René Samuel Cassin (* 5. október 1887, Bayonne, Francúzsko† 20. február 1976, Paríž) bol francúzsky politik, právnik a sudca.

Životopis 
Bol profesorom práva na univerzitách v Lille a v Paríži. Počas druhej svetovej vojny pôsobil v de Gaullovej exilovej vláde. 

Po vojne sa stal jedným z najvýznamnejších presadzovateľov ochrany ľudských práv a medzinárodnej spolupráce, podieľal sa na príprave textu Všeobecnej deklarácie ľudských práv. Pôsobil ako predseda Komisie pre ľudské práva OSN, ako sudca Medzinárodného zmierovacieho súdu v Haagu a neskôr ako sudca a predseda Európskeho súdu pre ľudské práva. 

Roku 1968 bolo jeho dielo ocenené cenou za ľudské práva OSN. Toho istého roku dostal Nobelovu cenu za mier; finančnú odmenu spojenú s udelením ceny použil Cassin k založeniu Medzinárodného inštitútu ľudských práv (Institut international des droits de l'homme, skr. IIDH).

Iné projekty

Externé odkazy 
 Nobelova cena

Francúzski právnici
Francúzski politici
Francúzski pedagógovia
Nositelia Nobelovej ceny za mier
Francúzski nositelia Nobelovej ceny